open-index/open-wikipedia-markdown huggingface dataset:
יצחק מאיו (רב)

ממוזער|חתימתו של רבי רפאל יצחק מאיו
הרב **רפאל יצחק מאיו** (**מאייו**) (נפטר בכ"א באלול ה'תק"ע, 20 בספטמבר 1810) היה רב, פוסק הלכה, וסופר תורני, ורבה של הקהילה היהודית באיזמיר. חיבר מספר ספרי הלכה, הידוע בהם הוא החיבור **שרשי הים**.

## ביוגרפיה
נולד בשנת תפ"ה (1725) בערך בעיר קושטא לאהרן. בתחילה למד מפי רבי יהודה אשכנזי ומפי רבי יצחק נוניש בילמונטי, מחבר "שער המלך", ולאחר פטירת ר"י אשכנזי היה רבי יצחק נוניס רבו העיקרי, ובין הרב לתלמידו נוצרו קשרים עמוקים. הרב מאיו מוזכר בשער המלך (הלכות חמץ ומצה א, ג): "ידיד נפש החכם השלם יצחק מאיו הי"ו". בספריו מובאות רבות מדברי רבו שאינן מופיעות ב"שער המלך". לאחר פטירת הר"י נוניס (תקל"ד) פעל הרב מאיו להדפסת שאר כתביו ("שער המלך" נדפס עוד בחיי רבו) ושימש כתובת אליה נשלחו חידושי הר"י נוניס.

בשנת תקמ"ב (1782) התמנה כרב באיזמיר כסגנו של הרב הראשי רבי חיים מודעי, וכאשר זה האחרון עלה לארץ ישראל (תקנ"ג, 1793) הוכתר רבי יצחק מאיו כ"רב הכולל" של איזמיר, עד פטירתו, וכמשנה לו שימש רבי רפאל יוסף חזן, בעל שו"ת "חקרי לב". בשנת תקנ"ו הגיע לאיזמיר מהרי"ט אלגזי כדי לתווך ולהשכין שלום בין שני רבני העיר. במהלך התיווך נכתב 'שטר פשר/השוואה' בין שניהם, ובין היתר סיכמו בו כי כאשר יהיו חלוקים בדבר איסור והיתר, המתיר יבטל דעתו בפני האוסר.

בשנת ה'תקנ"ג נפטרה אשתו.

מתלמידיו: רבי חיים יהושע אלעזר הכהן חמצי, אב בית דין בחיפה.

## ספריו
ממוזער|שער ספר שרשי הים חלק ראשון לרבי יצחק מאיו
* **שרשי הי"ם** - נכתב החל מתקכ"ו לאורך שנים רבות. נדפס בשלושה חלקים, תקס"ז-תקע"ה. הספר ערוך על פי סדר המשנה תורה לרמב"ם, אך אינו פרשן קלאסי: לכל 'שורש' כותרת, כגון "שורש מצוות התשובה", "שורש ברירה", "שורש איסור בל תוסיף", וכדומה. השורש פותח בציטוט מהרמב"ם ולאחריו דיון רחב בנושא הנדון, לאו דווקא על שיטתו המיוחדת של הרמב"ם באותו עניין. בספר מאות ציטוטים מתורת הר"י נוניס והרחבת דברים על הנאמר ב"שער המלך". הספר מצוטט רבות בפוסקים אחריו עד ימינו ונדפס מספר פעמים (לאחרונה בתשע"ה). כמו כן שורש הברירה מתוך הספר יצא בהוצאה חדשה בשנת תשע"ד בתוך קונטרס שמעתתא דברירה.
* **שו"ת שפת הי"ם** (סלוניקי תקע"ו) - תשובות בארבעת חלקי השולחן ערוך. נדפס בשנית בשנת תשפ"ב על ידי מכון 'הדרת קודש' בתוספת תשובות חדשות מכתבי יד.
* **פאת ים** - חידושים על מסכת ביצה.
* **דרכי הי"ם** - דרושים. בסופו מדור בשם "דרך השער" ובו דרשות והספדים מאת רבו הר"י נוניס שנשלחו אליו.

## לקריאה נוספת
* 'ליקוטים ומאמרים חדשים לרבינו 'שער המלך' זצ"ל, ישורון כ, עמ' קה-קז.
* פרקי תולדות, בהקדמה לשו"ת "שפת הים" בהוצאת מכון הדרת קודש, ירושלים תשפ"ב.

## קישורים חיצוניים

* 

* , 
* , 
* 
* 
* , 
* 

## הערות שוליים

קטגוריה:האימפריה העות'מאנית: רבנים
קטגוריה:פרשני הרמב"ם
קטגוריה:מחברי ספרי שו"ת: ראשוני האחרונים
קטגוריה:פרשני התלמוד
קטגוריה:איזמיר: רבנים
קטגוריה:רבנים טורקים
קטגוריה:רבנים ספרדיים
קטגוריה:איסטנבול: רבנים
קטגוריה:מחברי ספרי דרוש
קטגוריה:נפטרים ב-1810
960-969 לפנה"ס

**שימו לב: ערך זה מכיל אירועים מן השנים 969 - 960 [[לפני הספירה]]**

## אירועים ומגמות
*969 לפנה"ס - דוד מלך ממלכת ישראל נפטר.
*967 לפנה"ס - שלמה הופך למלך ממלכת ישראל. (962 לפנה"ס לפי הספירה המסורתית)
*966 לפנה"ס - שלמה מתחיל לבנות את בית המקדש הראשון.
*960 לפנה"ס - תגלת-פלאסר השני מחליף את אביו, אשור-ראש-אישי השני, ומתמנה למלך אשור.

## אנשים משמעותיים
* שלמה מלך ישראל.
* תגלת-פלאסר השני, מלך אשור.
* סיאמון מלך מצרים, אבי אשת שלמה.
*אשור-דן השני נולד (תאריך משוער).
*ירבעם בן נבט נולד (תאריך משוער).
*רחבעם נולד בשנת 969 לפנה"ס.

*
קטגוריה:המאה ה-10 לפנה"ס
970-979 לפנה"ס

**שימו לב: ערך זה מכיל אירועים מן השנים 979 - 970 [[לפני הספירה]]**

## אירועים ומגמות
* 978 לפנה"ס - סיאמון מחליף את אחיו, המלך אוסורקון, ומתמנה למלך מצרים.
* 971 לפנה"ס - אשור-ראש-אישי השני מחליף את אביו אשור-ראבי השני ומתמנה למלך אשור.
* 970 לפנה"ס - מותו של דוד המלך, שלמה בנו מולך תחתיו ומתמנה למלך ישראל.

## אנשים משמעותיים
* דוד מלך ישראל.
* שלמה מלך ישראל.
* סיאמון אבי אשת שלמה, מלך מצרים.
* אשור-ראבי השני, מלך אשור.
* אשור-ראש-אישי השני, מלך אשור.

*
קטגוריה:המאה ה-10 לפנה"ס
980-989 לפנה"ס

**שימו לב: ערך זה מכיל אירועים מן השנים 989 - 980 [[לפני הספירה]]**

## אירועים ומגמות
* 984 לפנה"ס - אוסורקון מחליף את אביו אמנמופ ומתמנה למלך מצרים.
* 982 לפנה"ס - סיום תקופה הראשונה על ידי שאו יונג בסין.
* 980 לפנה"ס - מוקמת ממלכת דעמת באזור אריתריאה וצפון אתיופיה של ימינו.
* דוד מולך על ישראל.

## אנשים משמעותיים
* דוד מלך ישראל.
* אוסורקון, מלך מצרים.

*
קטגוריה:המאה ה-10 לפנה"ס
אשור-רשא-אישי השני

**אשור-רשא-אישי השני** (באשורית: **aš-šur-SAG-i-ši**, "אשור הרים את ראשי"), היה מלך אשור בשנים 967-971 לפנה"ס. הוא היה המלך ה-96 ברשימת המלכים האשורית. שלטונו הקצר נמשך 5 שנים. הוא החליף את אביו אשור-רבי השני והוחלף על ידי בנו תגלת-פלאסר השני.

## ביוגרפיה
אשור-רשא-אישי השני החליף את אביו אשור-רבי השני ששלט 41 שנים. הוא היה כנראה מבוגר למדי כאשר התמנה למלך לאחר מות אביו. הוא מתואר כעמית של המלך הבבלי מר-ביטי-אפלה-אושור   (983-978 לפנה"ס), שהיה המלך היחיד בשושלת השביעית (העילמית) של בבל.

## לקריאה נוספת

* 


קטגוריה:מלכי אשור התיכונה
קטגוריה:אישים שחיו במאה ה-10 לפנה"ס
אלעד בונפלד

**אלעד אליהו בונפלד** (נולד ב-8 בדצמבר 1980) הוא כדורגלן עבר ישראלי ששיחק בעמדת הקשר.

## ביוגרפיה
נולד בבאר שבע כילד השלישי לחנה ודוד בונפלד, ילידי מרוקו.

בונפלד החל לשחק כדורגל במחלקת הנוער של הפועל באר שבע. בעונת 2000/2001 עלה לקבוצה הבוגרת של המועדון, רשם שער ושני בישולים, והיה שותף לעלייתה של הקבוצה לליגת העל. בעונתו הראשונה בליגת העל פתח רק ב-8 משחקים והבקיע שער אחד. בעונת 2002/2003 הציג יכולת מצוינת, ורשם עשרה שערים ושישה בישולים בכל המסגרות, מתוכם שלושה שערים ובישול בגביע המדינה, שהיו מכריעים בעלייתה של באר שבע לגמר הגביע, בו הפסידה בבעיטות הכרעה מ-11 מטר להפועל רמת גן.

בעונת 2003/2004 רשם שער אחד (בגביע המדינה) ו-10 בישולים (מתוכם שמונה בליגה ושניים בגביע הטוטו). בתום העונה עבר למכבי תל אביב, בה לא הרבה לשחק, וסיים עם שני שערים ובישול אחד בכל המסגרות. במשחקי הקבוצה בליגת האלופות שותף בונפלד למספר דקות.

בעונת 2005/2006 חתם בהפועל כפר סבא. בונפלד הראה יכולת טובה באימוני טרום העונה של הקבוצה, אך במחנה האימונים בהולנד קרע את הרצועה הצולבת ונאלץ להיעדר מהמגרשים כחצי שנה. בעונה שלאחר מכן שב לקבוצת נעוריו הפועל באר שבע בליגת המשנה, סיים עם שני שערים וחמישה בישולים, אך לא הצליח לעזור לה לשוב לליגה הבכירה.

בעונת 2007/2008 לא הרשים, נדד בין ההרכב לספסל, וסיים עם שער אחד בגביע הטוטו. גם את עונת 2008/2009 פתח בצורה רעה ולא הצליח להתברג בהרכב הפותח, ובחורף היה על סף עזיבה. בחלק השני של העונה חזר להציג יכולת טובה, תפס מקום של קבע בהרכב, והיה משמעותי בעלייתה של הפועל באר שבע לליגת העל.

בתחילת עונת 2009/2010 קרע שוב את הרצועה הצולבת, ובנובמבר 2009 הודיע על פרישה ממשחק פעיל.

## הערות שוליים

## קישורים חיצוניים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:באר שבע: כדורגלנים
קטגוריה:כדורגלני הפועל באר שבע
קטגוריה:כדורגלני מכבי תל אביב
קטגוריה:כדורגלני הפועל כפר סבא
קטגוריה:ישראלים שנולדו ב-1980
ישראל גלזר

הרב **ישראל גלזר** (י"ג באלול תר"ע, ספטמבר 1910 – ליל ט"ז בתשרי ה'תשס"ח, ספטמבר 2007) היה רבה האשכנזי של רמלה.

## ביוגרפיה
נולד ביארמולינץ שבפודוליה לרב יואל יהודה גלאזר, שכיהן ברבנות בעיר, באודיסה ובתל אביב, מצאצאי רבי משה מפשוורסק, מחבר הספר "אור פני משה", וללאה יהודית, בתו של הרב דוב בר ז'ק מו"צ בעיר וישנייווייץ, מצאצאי רבי שלמה לוצקר מחבר הספר "דברת שלמה".

למד בישיבות חב"ד ונסמך לרב. בשנת תרצ"ד (1934) עלה ארצה, למד בישיבת מרכז הרב אצל הראי"ה קוק שסייע לו לעלות לארץ, ובשנת תש"א (1941) נישא למרים בת הרב נפתלי צבי שמרלר, רב בבית-כנסת של יהודים גליצאים בווינה ומצאצאי רבי מאיר מפרמישלאן. המשיך ללמוד בישיבת מרכז הרב, גם בשנים תש"ה-תש"ז, כששימש בתפקידי רבנות בירושלים. החברותות שלו בישיבה היו הרב יהודה גרשוני והרב אברהם אלקנה שפירא.

משנוסד ישוב יהודי ברמלה אחרי מלחמת העצמאות נתמנה לרבה של העדה האשכנזית בעיר ברמלה והסביבה. כרב ארגן את החיים הדתיים בקהילות ובעיר בכלל, ייסד בתי כנסיות, שיעורי תורה, מקוואות, שרותי הכשרות, וכן פעל לשמירת השבת, טיפוח החינוך הדתי והתורני, הצלת ילדים מידי המיסיון ועוד. כן איחד את בתי-הכנסת הקטנים ושימש כרבו של בית-הכנסת המאוחד "כנסת ישראל", שעמד בלב העיר העתיקה של רמלה. הוא התפלל בבית-כנסת זה למעלה מיובל שנים.

כתב מאמרים בירחונים תורניים כגון "קול תורה" ועוד.

נפטר בחול המועד סוכות תשס"ח. הותיר אחריו אשה ו-13 ילדים.

## קישורים חיצוניים
* 
*חיים בן ישראל, רמלה - עיר העולים ושירותיה הדתיים, הצופה, 6 בספטמבר 1964, עמ' 30
*יוסף בן-מאיר, המועצה הדתית ברמלה - ארגון למופת ופעילות רבה, הצופה, 22 בספטמבר 1968, עמ' 38
* 
* ריאיון עם הרב גלזר

## הערות שוליים

קטגוריה:בוגרי ישיבת מרכז הרב
קטגוריה:תלמידי הראי"ה קוק
קטגוריה:רבני ערים בישראל
קטגוריה:רמלה: רבנים
קטגוריה:ישראלים שנולדו ב-1910
קטגוריה:ישראלים שנפטרו ב-2007
קטגוריה:אישים הקבורים בבית הקברות שומרי שבת
סיגל שאלתיאל-הלוי

**סיגל שאלתיאל-הלוי** (נולדה ב-3 באוגוסט 1968) היא מנהלת ישראלית. מנכ"לית עמותת רוח הגליל.

שימשה כראש המועצה התעשייתית מגדל תפן וכיהנה כמנכ"לית המשרד לפיתוח הפריפריה, הנגב והגליל.

## ביוגרפיה
שאלתיאל-הלוי נולדה וגדלה בנהריה. בת שביעית מתוך שמונת ילדיהם של עליזה ומרדכי אסולין, שעלו ממרוקו. למדה במגמת מזרחנות בתיכון מקיף נהריה.

עבדה ברשת שילב במשך שש שנים. ב-1992 החלה לעבוד כרכזת משאבי אנוש בחברת זוגלובק. היא התקדמה בחברה להיות מנהלת כוח האדם במפעל ובמשחטה, מנהלת משאבי אנוש של הקבוצה ומשנה למנכ"ל.

ב-2009 מונתה לראש אגף בכיר לפיתוח הגליל במשרד לפיתוח הנגב והגליל. באוקטובר 2013 מונתה למנכ"לית המשרד. בינואר 2017 מונתה לראש המועצה התעשייתית מגדל תפן. היא התפטרה מתפקידה ביולי 2023, כדי שתוכל להתמודד על ראשות מועצה אזורית מעלה יוסף בבחירות המקומיות. היא הפסידה לראש המועצה המכהן שמעון גואטה.

היא מתגוררת במנות, נשואה לשפי ואם לשלושה. בעלת תואר ראשון במנהל עסקים ותואר שני במנהל עסקים מאוניברסיטת בר-אילן.

## קישורים חיצוניים
* 
* 

קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:מנכ"לי המשרד לפיתוח הפריפריה, הנגב והגליל
קטגוריה:מנכ"ליות משרדי ממשלת ישראל
קטגוריה:נשים בראשות מועצות מקומיות בישראל
קטגוריה:ראשי מועצת מגדל תפן
קטגוריה:מנהלות ישראליות
קטגוריה:מנהלים ישראלים
קטגוריה:מועצה אזורית מעלה יוסף: אישים
קטגוריה:יישובים קהילתיים: אישים
קטגוריה:מנות
קטגוריה:ישראלים שנולדו ב-1968
קטגוריה:ישראליות שנולדו ב-1968
גדי חזות

**גדי אילן חזות** (נולד ב-20 ביולי 1969) הוא כדורגלן עבר ישראלי אשר שיחק בעמדת המגן הימני.

## ביוגרפיה
נולד וגדל בשכונה ד' שבבאר שבע, לאלברט וז'קלין אזוט, שעלו ממרוקו.

חזות עשה את צעדיו הראשונים בכדורגל על מגרשי האספלט בשכונה ד' צפון בעיר הולדתו, והצטרף לנוער של הפועל באר שבע בגיל מאוחר יחסית.

ב-2010 נבחר להיכל התהילה של הפועל באר שבע.

## חיים אישיים
חזות מתגורר עם משפחתו בבאר שבע. בנו הוא קשר כדורגל הפועל באר שבע, איתי חזות.

## תארים
; עם הפועל באר שבע
* **[[ליגת העל בכדורגל|ליגת ראשונה]]**:
** **מקום שלישי (3)**: 1993/1994, 1994/1995, 1996/1997
* **[[גביע המדינה בכדורגל|גביע המדינה]]**:
** זכייה (1): 1996/1997
* **[[גביע הטוטו]]**:
** **זכייה (2)**: 1988/1989, 1995/1996
* **[[גביע ליליאן]]**:
** זכייה (1): 1988

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני הפועל באר שבע
קטגוריה:כדורגלני מכבי עירוני אשדוד
קטגוריה:כדורגלני מועדון ספורט אשדוד
קטגוריה:באר שבע: כדורגלנים
קטגוריה:ישראלים שנולדו ב-1969
ג'ייד (פירושונים)

קטגוריה:שמות פרטיים לנשים
קטגוריה:שמות פרטיים שמקורם באבני חן
קטגוריה:שמות משפחה אנגליים
איגוד אנשי הספר

**איגוד אנשי הספר** הוא עמותה רשומה, המאגדת מתרגמים, עורכים, מגיהים, לקטורים ונקדנים בישראל.

## היסטוריה
העמותה נוסדה ב-28 באפריל 2013 במטרה לאגד את אנשי המקצוע שאמונים על היצירה הספרותית בישראל: החל מהכותבים, הסופרים והמשוררים, והמשך בלקטורים, במתרגמים, בעורכים ובמגיהים.

את הקמת האיגוד יזמו חברי הוועד המייסד: רנה ורבין, עוז רוטברט, גיל עמית, אסף ברקת, משה (מוקי) רון, יערה שחורי ודיטה גוטמן.

נכון לחודש נובמבר 2023 עמד מספר החברים על 150. מקורות ההכנסה של העמותה הם דמי חבר שנתיים.

בשנת 2016 הצטרפו כ-40 מחברי האיגוד לאגודת הסופרים העבריים בניסיון לפעול כקבוצה בו זמנית גם מתוך האגודה, לאחר שזו שינתה את תקנון הקבלה ואפשרה את הצטרפותם.

בעקבות זכייתו של דויד גרוסמן בפרס מאן בוקר הבינלאומי, יחד עם מתרגמת ספרו לאנגלית, ג'סיקה כהן, שקיבלה מחצית מסכום הפרס, עלה לכותרות מצבם הירוד של המתרגמים הישראלים לעברית, יחד עם שאר אנשי מקצועות הספרות.

## מטרות הארגון
מטרתו העיקרית של האיגוד היא הגנה על זכותם של אנשי הספר לשכר הוגן עבור עבודתם, ושמירה על כבודם של בעלי המקצוע המאפשרים הוצאה לאור של יצירות ספרות מכל הסוגים. הוא נוסד במטרה לשמור על התחום מפני זילות המקצוע, הבאה לידי ביטוי בעיקר בשכר הנמוך לאנשי הספר, שבעשורים האחרונים נשחק באופן משמעותי.

האיגוד פרסם באתר האינטרנט שלו תעריף מינימום מומלץ, במטרה לשמור על רמת תשלומים סבירה לחברי האיגוד ולעוסקים במקצועות הספרות בכלל.

## פעילות
בשנת 2017 החל ועד מייצג של האיגוד בניסיונות להטמיע את התעריפון של עבודות התרגום, העריכה וההגהה של האיגוד בקרב המו"לים הגדולים. בפגישה שנערכה בחודש ינואר 2017 עם בעלי הוצאת מודן הושגה הסכמה לעדכן כלפי מעלה את מחירי המינימום לעורכים ולמתרגמים בהוצאה.

החל משנת 2018 עורך ועד האיגוד "סקר תעריפים ומוסר תשלומים" בקרב מתרגמים, עורכים, מגיהים, לקטורים ונקדנים. בסקר, שתוצאותיו נשלחות לחברי האיגוד הרשומים ומתפרסם בגרסה מצומצמת באתר האינטרנט הרשמי של האיגוד, נכללים גם המלצות ועדכונים לגבי העבודה של אנשי הספר מול הוצאות הספרים.

סוניה ברשילון-פרשטמן הייתה מתרגמת מוערכת ואהודה אשר נפטרה מסרטן בגיל 41. בשנת 2021 ייסד האיגוד את פרס המתרגמת על שמה של סוניה, וכספיו נתרמו על ידי משפחתה. איגוד אנשי הספר אחראי לכל הצדדים המנהליים, כולל הליך בחירת הזוכה והענקת הפרס.

בנובמבר 2022 ובינואר 2023, בעקבות ההתכתשות המתוקשרת בין רשת סטימצקי לבין הוצאת מודן (שהיא אחד הבעלים של רשת צומת ספרים) פנה ועד האיגוד למיכל כהן, הממונה על רשות התחרות וההגבלים העסקיים במשרד הכלכלה והמסחר, ולשר הכלכלה המיועד דאז ניר ברקת, בדרישה לטפל ב"דואופול של שוק הספרים בישראל". לדברי האיגוד, שוק הספרים הישראלי נשלט על ידי רשת סטימצקי ורשת צומת ספרים, האחראיות לכ-85% ממכירות הספרים בישראל. כמו כן התריע במכתביו האיגוד על הבעלות הצולבת של הוצאות הספרים הגדולות ברשתות הללו.

בדצמבר 2022 הכריז האיגוד על פרסום תעריפון חדש עם מחירים מומלצים למקצועות התרגום, ההגהה והעריכה, שייכנס לתוקף ב-1 בינואר 2023. התעריפון החדש של מקצועות הספר פורסם לאחר העדכון האחרון של השכר המומלץ המינימלי, שיצא בשנת 2009.

ביוני 2023 פורסמה כתבה משותפת עם האיגוד המאירה את מצוקת האנשים העוסקים במקצועות הכתיבה, העבודה הקשה שהם מבצעים והתמורה המועטה.

## קישורים חיצוניים
* 
* 
* 
* 
* כמה מרוויח המתרגם? ריאיון עם יו"ר איגוד אנשי הספר, "גם כן תרבות", 28 בדצמבר 2022

## הערות שוליים

קטגוריה:ספרות בעברית
קטגוריה:אגודות מקצועיות בישראל
קטגוריה:איגודים בישראל
קטגוריה:ישראל: עמותות
גילברט גוטפריד

**גילברט ג'רמי גוטפריד** (באנגלית: **Gilbert Jeremy Gottfried**; 28 בפברואר 1955 – 12 באפריל 2022) היה סטנדאפיסט, שחקן קולנוע ומדבב יהודי-אמריקאי. שיחק במספר רב של תפקידים בקולנוע ובטלוויזיה, ביניהם דיבוב קולו של יאגו, התוכי מסרט האנימציה "אלאדין" של חברת וולט דיסני.

## קריירה
בגיל 15, גוטפריד עשה את מופע הסטנד-אפ הראשון שלו בניו יורק, כחובבן. בשנת 1980 הצטרף לצוות התוכנית "סאטרדיי נייט לייב" בעונתה השישית. לאחר עזיבתו, המשיך להופיע על במות, בטלוויזיה, בסרטי קולנוע ובתוכניות רדיו.

בשנת 1990 שיחק את מר פיבודי בסרט "מותק, הילד השתגע", וחזר לתפקיד זה גם בסרטי ההמשך, "מותק, הילד השתגע 2" ו"מותק, הילד השתגע 3". כמו כן דיבב מספר דמויות בסדרות "מופע של רן וסטימפי" ו"קסם של הורים".

הוא התפרסם בעיקר לאחר שדיבב את יאגו, התוכי מהסרט "אלאדין", תפקיד ששב לדבב גם בסרטי ההמשך "שובו של ג'אפר", "אלאדין ומלך הגנבים" ו"הנסיכות של דיסני - סיפורים מכושפים", וכן בסדרת הטלוויזיה. בנוסף, דיבב את דמותו של קראנג ב"צבי הנינג'ה".

בשנת 2009 השתתף בסרט הילדים "ג'ק והאפונים" בכיכובה של קלואי גרייס מורץ. בשנת 2016 גילם את טרבור פרידמן בדרמה הקומית "הקומיקאי" בכיכובו של רוברט דה נירו.

בשנת 2019 התארח גוטפריד בסדרת האינטרנט "חנון המשחקים הזועם" בפרק על המשחק "Life of Black Tiger", שבו גילם את מְפַתח המשחקים פְרֶד פאקס (Fuchs) היוצר משחקים גרועים באולפן השוכן באמצע יער.

## חיים אישיים
גוטפריד נולד ב-28 בפברואר 1955 בברוקלין, ניו יורק שבארצות הברית, למשפחה יהודית-אשכנזית.

גוטפריד היה נשוי לדרה קרביץ משנת 2007 ועד לפטירתו, והותיר אחריו גם שני ילדים. נפטר ממחלת לב ממושכת ב-12 באפריל 2022.

## קישורים חיצוניים

* 

* 
* 

## הערות שוליים

קטגוריה:שחקני קולנוע וטלוויזיה יהודים אמריקאים
קטגוריה:מדבבים יהודים אמריקאים
קטגוריה:קומיקאים יהודים אמריקאים
קטגוריה:סטנדאפיסטים יהודים אמריקאים
קטגוריה:אמריקאים שנולדו ב-1955
קטגוריה:אמריקאים שנפטרו ב-2022
תקנת הרוכלות

ב-22 בנובמבר 1751 פרסם ועד קהילות ליטא את תקנת הרוכלות, זאת לאחר תקופה שבה החלו נשים יהודיות באירופה לעסוק ברוכלות – מסחר זעיר מדלת לדלת, שהביא נשים יהודיות להיכנס גם לביתם של מי שאינם יהודים – ומתוך חשש מאיסור ייחוד ומסיבות נוספות, נקבעה "**תקנת הרוכלות**" האוסרת על נשים לעסוק ברוכלות ואף אמרה כי בניהן "קרובים לממזרים".

על פי שמואל פיינר, החותמים על התקנה היו פרנסי הקהילות ולא רבני הקהילות.

נוסח התקנה ואופייה הלא שגרתי מלמדים הן על היותה של תופעת הרוכלות בקרב הנשים רווחת באותם ימים והן בקושי או במרחב שיתוף הפעולה לאכוף ולמנוע זאת מהן למפרע.

מתוך תקנת הרוכלות: .

ועד מדינת ליטא חזר ופרסם תקנה זו שוב גם בשנת 1761

למעשה קדמה לתקנת הרוכלות הנ"ל תקנת רוכלות משנת 1628, שאותה פרסם הוועד העל-קהילתי של מדינת ליטא, אך בנוסח מרוכך בהרבה: .

## לקריאה נוספת
* משה רוסמן, "להיות אשה יהודית בפולין ליטא בראשית העת החדשה", בתוך: **קיום ושבר ב**, ירושלים, 2001, עמ' 434-415.
* גרשון דוד הונדרט, **גאולה קטנה ומעט כבוד: החברה היהודית בפולין-ליטא במאה השמונה-עשרה**, מרכז זלמן שזר, ירושלים, תשס"ח - 2008, עמ' 61.
* שמואל פיינר, **עת חדשה: יהודים באירופה במאה השמונה עשרה 1800-1750**, מרכז שז"ר, ירושלים, 2021, עמ' 21–26.

## קישורים חיצוניים
* 

## הערות שוליים

קטגוריה:יהדות אירופה
קטגוריה:יהדות ליטא
קטגוריה:החברה היהודית
קטגוריה:סוציולוגיה של הדת
קטגוריה:צניעות ביהדות
עונת 2011/2012 בבונדסליגה

**עונת 2011/2012** הייתה העונה ה-49 של הבונדסליגה, שהיא הליגה הגרמנית הבכירה בכדורגל. העונה החלה ב-5 באוגוסט 2011 והסתיימה ב-5 במאי 2012. 
שמאל|ממוזער|קבוצות הליגה
הרטה ברלין ואאוגסבורג (בפעם הראשונה בתולדות המועדון) עלו מהליגה השנייה. 

על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.  

הליגה כללה 18 קבוצות. קבוצות שסיימו במקומות ה-17-18 ירדו בסוף העונה לבונדסליגה השנייה, ושתי קבוצות עלו במקומן. הקבוצה שהגיעה למקום ה-16 השתתפה במשחקי מבחן מול הקבוצה שסיימה במקום השלישי בהבונדסליגה השנייה, כאשר המנצחת במפגש הכפול הייתה משחקת בעונה הבאה בבונדסליגה והמפסידה בבונדסליגה השנייה.

בורוסיה דורטמונד זכתה בתואר האליפות בפעם החמישית בתולדות המועדון ובפעם השנייה ברציפות. היא זכתה גם בגביע. 

פ.צ. קלן ופ.צ. קייזרסלאוטרן ירדו לבונדסליגה השנייה. הרטה ברלין ירדה ליגה לאחר סדרת משחקי מבחן (מפגש כפול) נגד פורטונה דיסלדורף.

## כדורגלנים מצטיינים
קלאס יאן הונטלאר, () ששיחק בשאלקה 04, אשר כבש 28 שערים, זכה בתואר מלך השערים של הליגה.

מרקו רויס (בורוסיה מנשנגלדבך) זכה בתואר כדורגלן השנה בגרמניה.
## טבלת הליגה

## קישורים חיצוניים

* 
* נתונים מפורטים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

קטגוריה:עונות בבונדסליגה
קטגוריה:תחרויות כדורגל ב-2011
קטגוריה:תחרויות כדורגל ב-2012
קטגוריה:2011 בגרמניה
קטגוריה:2012 בגרמניה
אלי אברבנאל

**אלי אברבנאל** (נולד ב-1960) הוא משפטן ישראלי המכהן כשופט בבית המשפט המחוזי בירושלים. שימש גם כמשנה לפרקליט המדינה לענייני פלילים וכפרקליט מחוז ירושלים.

## ביוגרפיה
אברבנאל נולד ביוני 1960 בשכונת רחביה בירושלים, בה גדל והתחנך, להורים מוזיקאים, קלוד ושרה, ממקימי האקדמיה למוסיקה ולמחול בירושלים.

בשנת 1978 סיים את לימודיו התיכוניים ב"גימנסיה רחביה" בירושלים. משם המשיך לשירות בצה"ל. ב-1985 סיים לימודי תואר ראשון במשפטים באוניברסיטה העברית, שנה לאחר מכן הוסמך כעורך דין. ב-2005 סיים לימודי תואר שני במשפטים באוניברסיטה העברית.

בשנים 1984 עד 1985 התמחה בבית משפט השלום בירושלים. בשנים 1985 עד 1986 התמחה בפרקליטות מחוז ירושלים, ובנובמבר 1986 הוסמך כעורך דין. בשנים 1986 עד 2004 עבד כפרקליט בפרקליטות מחוז ירושלים. בשנים 2004 עד 2012 שימש כפרקליט מחוז ירושלים. בשנת 2013 החליף אברבנאל את עו"ד יהושע למברגר בתפקיד המשנה לפרקליט המדינה לעניינים פליליים.

אברבנאל עמד בין היתר בראש צוות התביעה במשפט שהתנהל נגד ראש הממשלה לשעבר אהוד אולמרט וראש לשכתו שולה זקן בפרשות ראשונטורס טלנסקי ומרכז ההשקעות. בתפקידו כמשנה לפרקליט המדינה הביא להחמרה במדיניות הענישה בעבירות הונאה וזיוף בבחירות לכנסת.

בחודש דצמבר 2016 מונה לכהונת שופט בבית המשפט המחוזי ירושלים.

## חיים אישיים
אברבנאל מתגורר בשכונת מלחה בירושלים ונשוי לדקלה, אב לשלוש בנות. אחיו הוא איש העסקים איקה אברבנאל.

הוא משתייך לשושלת דון יצחק אברבנאל. אבי סבו היה ממקימי ובעלי חברת התרופות גלניקה בשווייץ, סבו ארנסט ניהל את גלניקה במשך שנים רבות ובהמשך הקים עסק בתחום ההוצאה לאור בשווייץ.

דודו של אביו, מוריס אברבנאל, היה מנצח ידוע שבין השאר ניצח על המטרופוליטן אופרה בניו יורק והקים את התזמורת הסימפונית של יוטה בסולט לייק סיטי, עליה ניצח במשך יותר מ-30 שנה.

## קישורים חיצוניים
* 
* 

קטגוריה:בוגרי האוניברסיטה העברית בירושלים: משפטים
קטגוריה:שופטי בית המשפט המחוזי בירושלים
קטגוריה:ירושלים: אישים
קטגוריה:בוגרי גימנסיה רחביה
קטגוריה:פרקליטי מחוז ירושלים
קטגוריה:משנים לפרקליט המדינה
קטגוריה:ישראלים שנולדו ב-1960
אל הידיעה

[ממוזער|אל היידוע באדום כתחילית של השם "[בחריין" (מילולית: "שני יַמִּים")]]
**אַל הַיְּדִיעָה** או **אַל הַיִּדּוּעַ** (בערבית: **أل التعريف** או **لام التعريف**, בתעתיק מדויק: **אל אלתעריף** או **לאם אלתעריף**) היא תחילית בשפה הערבית המשמשת ליידוע שם עצם. מקורה של תחילית זו הוא ככל הנראה בתחילית הפרוטו-שמית *hal, והיא מקבילה בעברית לה"א הידיעה.

## כתיב והגייה
* הדברים הכתובים להלן מתייחסים לערבית ספרותית בלבד, ולא בהכרח ללהגים המדוברים ברחבי העולם.

כאשר אל הידיעה נמצאת בראש מילה בתחילת משפט, אזי האליף (ا) נושאת המזה (ء; המזה מסוג זה נקראת "המזת אל-קטע"), והתחילית נהגית "אַלְ": ألأردن – אַלְ-אֻרְדֻן (ירדן).

באמצע משפט, המזת אל-קטע הופכת להמזת אל-וסל (וסלה), והאליף הופכת שותקת – ٱ: نهرُ ٱلأردن – נהרֻ (א)לְ-אֻרְדֻן (נהר הירדן).

במקרים שבהם המילה המיודעת פותחת באחת מאותיות השמש (אותיות הלשון והשיניים), הלאם מידמּה ואין הוגים אותה, ובמקום זאת נוספת הדגשה לאות השמש: بلاد الشّام – בִּלאדֻ א-שַּאם (לבנט).

אל הידיעה אינה משתנה בתוספת תחיליות לפניה, למעט אחרי מילית היחס لِ (לְ־), שאז האליף נשמטת בכתיבה: للبيع – לִלְבַּיְע ("למכירה").

הצורה الله (אללה) היא צורה חריגה בשימוש באל הידיעה, מאחר שהיא מורכבת מצירוף של אל היידוע אל השם إله ('אִלָהּ', כלומר אל), תוך השמטת ה-إ מן המילה إله. כמו כן, בעת הוספת מילית היחס لِ נשמטות הן האליף והן הלאם של אל הידיעה: الحمد لله – אַלְ-חַמְדֻ לִלַּה ("השבח לאללה").
ממוזער|שמאל|אל-חַמְדֻ לִלַּה רַבּ אל-עאלמין (השבח לאל ריבון העולמות)

## תעתיק
התעתיק של אל הידיעה בשפות שונות משתנה בהתאם למוסכמות התעתיק המדויק והחופשי של השפה. כללי האקדמיה ללשון העברית בעניין תעתיק אל הידיעה קובעים כי בתעתיק חופשי תופרד אל הידיעה מן השם במקף, ובמקרה של אות שמש תישמט הלמ"ד. לצרכים מדעיים אין שימוש במקף, אולם לפני אות שמש תיכתב הלמ"ד בסוגריים. כמו כן, בראש שם מתירים הכללים להשמיט את תווית היידוע, אולם באמצעו היא מחויבת. אולם בחוגים אקדמיים אחרים כללי התעתיק מעט שונים, ובספרים אקדמיים רבים הלמ"ד לא תושם בסוגריים כאשר יש הקפדה על תעתיק מדויק.

## ראו גם
* ה"א הידיעה

## קישורים חיצוניים
* 

## הערות שוליים

קטגוריה:ערבית
קטגוריה:אלפבית ערבי
נאבל

**נאבל** (בערבית: **نابل**, תעתיק: נאביל; בצרפתית: **Nabeul**) היא עיר בחופהּ המזרחי של תוניסיה, בצידו הדרומי של חצי האי כף בון. העיר הוקמה במאה ה-5 לפנה"ס על ידי יוונים מקפריסין. שמה הוא שיבוש של השם היווני ניאה-פוליס (עיר חדשה; כמו נאפולי ונבלוס, שמה הערבי של שכם). במקום הייתה לפני כן התיישבות פיניקית. כיום מרכז תיירות וקדרות.

## היסטוריה
בתקופת שלטון האימפריה הביזנטית הגיעה העיר לשיאה והייתה מרכזה של דיוקסיה ומקום מושבו של הבישוף. הכיבוש המוסלמי במאה השביעית, שהעדיף לפתח את פנים הארץ תוך הזנחת ערי החוף, שם קץ למרכזיותה של העיר, והיא זכתה שוב למעמד מרכזי רק בשלהי המאה ה-19.

## יהדות נאבל
ככל הנראה נעוצה ראשית היישוב היהודי בעיר בגירוש ספרד וכן כתוצאה מהגירה פנימית במאה ה-16. בעיר התיישבו גם יהודים מליבורנו (הידועים בתוניס כ"גראנה"; משפחות ואלנסי ולומברוזו). אחת המשפחות החשובות של העיר היא משפחת גז (נכתב גם גיז או אלגיז), שבניה שימשו כרבני העיר. בתו של ר' יעקב סלאמה, רבה של תוניס נישאה לר' מרדכי אלגיז, רבה של נאבל. במהלך ביקור של יעקב סלאמה בנאבל ב-1774 נפטר ונקבר במקום. קברו הפך למוקד עלייה לרגל, אליו עלו באסרו חג שבועות וראש השנה.

הנוסע ישראל יוסף בנימין (בנימין השני), אשר ביקר במקום ב-1853 דיווח על קהילה בת כ-100 משפחות בראשותו של הרב יעקב חי אלגיז, החיה בשלום עם שכניה הערבים ואנשיה עוסקים במסחר ועבודת אדמה. בסוף המאה ה-19, עם התפתחות העיר, פעלו בה סוחרים יהודים אמידים. באותה תקופה זכתה העיר לכינוי "סקיפת רושלים" (המרפסת של ירושלים) בשל כמות תלמידי החכמים שהיו בה והרבנים החשובים שיצאו ממנה, בהם יהודה בר יעקב חי גיז, ששירת ברבנות מאז מות אביו ב-1856 ועד עלייתו לארץ ישראל ב-1890. הקהילה היהודית במקום המשיכה להתקיים ולהפעיל מוסדות קהילתיים (גמ"ח, בתי כנסת ובית מדרש, תלמוד תורה ("כותאב"), חברה קדישא וכדומה) גם לאחר קום מדינת ישראל עד 1960.

בעיר פעלה קבוצה ציונית מראשית ימי התנועה. ב-1897 נשלח בן העיר, יצחק בן יעקב מאמו, כמזכיר לנציג יהדות צפון אפריקה לקונגרס הציוני העולמי הראשון. מספר משפחות מהעיר עלו לארץ ישראל בשנים 1911–1913.

### יהודים ילידי העיר

* פרופסור משה אדד, קרימינולוג וחתן פרס ישראל בתחום זה לשנת תש"ע.
* מרקו קוסקס, סופר שעלה לישראל מצרפת בסוף 2011.

## לקריאה נוספת
* מיכל שרף, **עלי עשור ועלי נאבל: לתולדות יהודי נאבל שבתוניסיה**, מכון הברמן למחקרי ספרות, 1991

## קישורים חיצוניים

* 
* 
* יוסי פרי, נאבל -NABEUL
* 
* ספר "המפתחות" מאת: שרלס בר טוב - שרלו

## הערות שוליים

קטגוריה:תוניסיה: ערים
קטגוריה:תוניסיה: ערי חוף
קטגוריה:קהילות יהודיות בתוניסיה
אמיר לביא

**אמיר לביא** (נולד ב-8 באוגוסט 1989) הוא כדורגלן ישראלי המשחק בעמדת הקשר התקפי בהפועל אשקלון. לביא הוא בן דודם של הכדורגלנים חיים רביבו, דוד רביבו ושי רביבו.

## קריירה
לביא החל את הקריירה שלו במחלקת הנוער של מ.ס. אשדוד. ב-13 בפברואר 2007 ערך את הופעת הבכורה שלו בקבוצה הבוגרת בתיקו 1-1 נגד בני יהודה תל אביב במסגרת גביע הטוטו נגד בני יהודה תל אביב. שבוע וחצי לאחר מכן, ערך את הופעת הבכורה שלו בליגת העל בהפסד 1–2 למכבי נתניה. ב-5 במאי 2007 הבקיע את שער הבכורה שלו בקריירה בניצחון 0–2 נגד הפועל כפר סבא. בעונת 2008/2009 הפך לשחקן הרכב באשדוד וסיים את העונה עם 24 הופעות בליגה ושני שערים. ב-26 בינואר 2011 ננגח על ידי חברו לקבוצה עמנואל סארקי במהלך אימון הקבוצה.

בינואר  הושאל להכח עמידר רמת גן מהליגה הלאומית עד לסיום העונה. ב-25 בדצמבר 2014 חתם בהפועל אזור מליגה א' לאחר שלא שיחק עונה וחצי.

בקיץ  חתם בבני אילת. ב-20 באפריל 2016 כבש את שערו הראשון לאחר שנתיים ו-11 חודשים, בהפסד 1–2 נגד הפועל מרמורק. בתום העונה ירדה אילת לליגה ב' ולביא עזב את המועדון.

בדצמבר  הצטרף להפועל בני אשדוד מליגה ג'.

בספטמבר  חתם בהפועל אשקלון מהליגה הלאומית.

בינואר  חתם במכבי הרצליה מליגה א'.

ב-4 באוגוסט 2019 חתם בהפועל אכסאל.

ב-17 ביוני 2021 חתם בהפועל אום אל-פחם.

ב-28 ביוני 2022 חתם לעונה אחת בהפועל רעננה.

ב-6 בספטמבר 2023 חתם בעירוני טבריה. בסיום העונה העפיל עם הקבוצה לליגת העל. סיים את העונה עם 10 בישולים.

ב-8 באוגוסט 2024 חתם בעירוני קריית מלאכי מליגה א׳ דרום.

ב-11 בפברואר 2025 חתם במכבי שעריים מליגה א׳ דרום.
ב-16 באוקטובר 2025 חתם בהפועל אשקלון.

## תארים
; עירוני טבריה
* גביע הטוטו לליגה הלאומית: 2023/2024

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:אשדוד: כדורגלנים
קטגוריה:כדורגלני מועדון ספורט אשדוד
קטגוריה:כדורגלני הכח עמידר רמת גן
קטגוריה:כדורגלני הפועל אשקלון
קטגוריה:כדורגלני מכבי הרצליה
קטגוריה:כדורגלני הפועל אכסאל
קטגוריה:כדורגלני הפועל אום אל-פחם
קטגוריה:כדורגלני הפועל רעננה
קטגוריה:כדורגלני עירוני טבריה
קטגוריה:כדורגלני מכבי שעריים
קטגוריה:ישראלים שנולדו ב-1989
מונדו דפורטיבו

**מונדו דפורטיבו** (בספרדית: **Mundo Deportivo**) הוא עיתון ספורט ספרדי המתפרסם באופן יומי. מערכת העיתון נמצאת בברצלונה שבקטלוניה, ספרד.

## היסטוריה ופרופיל
המונדו דפורטיבו פורסם לראשונה ב-1 בפברואר 1906, כעיתון שבועי, ומאז שנת 1929 כעיתון יומי. זהו עיתון הספורט הוותיק ביותר בספרד שעדיין יוצא לאור, והשני באירופה, אחרי לה גזטה דלו ספורט האיטלקי אשר נוסד בשנת 1896.

העיתון יוצא לאור בברצלונה והוא בבעלות קבוצת "Grupo Godó". הקבוצה מחזיקה בבעלות גם על העיתון "לה ונגרדיה".

העיתון מתמקד בעיקר בסיקור אוהד של קבוצת הכדורגל ברצלונה, אבל בין היתר מסקר גם את ליגת העל הספרדית בכדורסל (ACB), מרוצי גרנד פרי ופורמולה 1.

המונדו דפורטיבו והספורט הם עיתוני הספורט הנפוצים ביותר בקטלוניה.

## קישורים חיצוניים

* 

* האתר של עיתון ספורט 

קטגוריה:עיתוני ספורט
קטגוריה:ספרד: עיתונים
אס (עיתון)

**אס** (בספרדית: **As**) הוא עיתון ספורט יומי ספרדי. מערכת העיתון נמצאת במדריד.

## היסטוריה ופרופיל
האס הוא בבעלות PRISA אשר בבעלותה גם העיתונים אל פאיס ו"סינקו דיאס". העיתון מסקר במיוחד את החדשות על קבוצות הכדורגל ממדריד: ריאל מדריד (בעיקר), אתלטיקו מדריד וראיו ואיקאנו. אס הוא מתחרו העיקרי של העיתון מארקה.

בנוסף למדריד, לעיתון יש משרדים גם בברצלונה, בילבאו, לה קורוניה, סביליה, ולנסיה וסראגוסה.

בחודש מאי 2012 העיתון השיק אתר משנה בשפה האנגלית, האתר מציע מאמרים מתורגמים מן המקור הספרדי על ידי צוות של עיתונאים דוברי אנגלית כשפת אם.

תפוצתו של העיתון הייתה 181,172 עותקים ב-2001, ו-176,892 עותקים בשנת 2002. וזה עלה ל-214,654 עותקים בשנת 2006.

## קישורים חיצוניים

* 

* האתר של עיתון ספורט  

קטגוריה:עיתוני ספורט
קטגוריה:ספרד: עיתונים
בבום

**בּבּוּם** מכיש, לפי רשימת המלכים השומרית, היה המלך החמישי של שומר מהשושלת הראשונה של כיש. מלוכתו נמשכה לפי המיתוס 300 שנים.

בבום ככל הנראה לא באמת היה קיים, כיוון ששמו לא מופיע באף טקסט שמתוארך לתקופה בה הוא שלט.

## הערות שוליים

קטגוריה:מלכים בשומר
קטגוריה:אישים שהגיעו לגיל 110 לפני העת החדשה
משפכניים

**משפכניים** או **עכבישי עשב** (שם מדעי: Agelenidae) היא משפחת עכבישאים הנפוצה בכל העולם ובה כ-70 סוגים וכ-1,200 מינים. 
## מאפיינים
למינים אלה יש כליצרות עם ארס אך ברוב המקרים הוא אינו קטלני לבני אדם. היוצא מן הכלל הוא המין *Eratigena agrestis* (באנגלית: Hobo Spider) שנשיכתו יכולה לגרום לתסמינים קשים ולמוות של רקמות.

אורכם של המשפכניים נע בין ארבעה מ"מ לעשרה ס"מ. הם בעלי רגליים שעירות וראשים גדולים עם שמונה עיניים וגבות צבעוניים או מנומרים מעט. אלו גם מינים מהירים, כשהעכביש *Eratigena atrica* נחשב בעבר למהיר שבעכבישים ויכול לנוע במהירות של 1.73 קמ"ש. עם זאת, מצאו מחקרים אחרים עוד כמה עכבישים שנעו במהירות זו.

את קוריהם הם בונים בצורת משפך, ולעיתים מבלבלים בינם לבין המשפחות Dipluridae ומשפכנים אוסטרלים. הקורים בנויים בצורה של משפך שסביבו קורים עבים המוצמדים לקרקע וכשחרק נוגע בה העכביש יודע בדיוק איפה הוא וכך לנוע אליו במהירות. הקורים יכולים לתפוס גם מינים שמעופפים ונתקלים בהם.

## קישורים חיצוניים

* 

קטגוריה:בעלי חיים שתוארו ב-1837
קטגוריה:טקסונים שתוארו בידי קרל לודביג קוך
קטגוריה:ארנומורפיה
קטגוריה:עכבישאים ארסיים
קטגוריה:משפכניים
ליפיסטידיים

**ליפיסטידיים** (שם מדעי: Liphistiidae) היא משפחת עכבישאים פרימיטיביים והיחידים מתת-סדרת המסוטליים. כל שאר מיני העכבישים משתייכים לתת-סדרה אופיסתותלה. הם חיים ביערות גשם בדרום-מזרח אסיה וכן בסין ויפן.
## מאפיינים
אלו מיני עכבישים פרימיטיביים יחסית באורך 8–23 מ"מ, המכינים מלכודת צינורית שבתוכה הם מתחבאים מטרפם. בכניסה הם מכינים דלת מוסווית וטווים סביבה מעט קורים כדי להרגיש בטרף שיפעיל את המלכודת. הם בעלי 8 רגליים גדולות ו"שריון" עבה בצבע חום או שחור. הארס שלהם חלש יחסית (או לא קיים בכלל) והעיניים קטנות.

הם פעילי לילה ומצויים בעיקר בקרקע יערות, בין השרכים והעלים, אם כי חלקם חיים במערות. הם משוטטים על הקרקע רק לעיתים נדירות וחוטפים חרקים שמהלכים מעל המלכודת שלהם.

## מיון
*משפחה **ליפיסטידיים** (Liphistiidae)
**סוג *Ganthela*
**סוג *Heptathela*
**סוג *Liphistius*
**סוג *Qiongthela*
**סוג *Ryuthela*
**סוג *Sinothela*
**סוג *Songthela*
**סוג *Vinathela*
**סוג *Cretaceothele* – נכחד

## קישורים חיצוניים

קטגוריה:בעלי חיים שתוארו ב-1869
קטגוריה:טקסונים שתוארו בידי טמרלן טורל
קטגוריה:מסוטליים
זואי דויטש

**זואי פרנסיס חיה תומפסון דויטש** (באנגלית: **Zoey Francis Chaya Thompson Deutch**; נולדה ב-10 בנובמבר 1994) היא שחקנית ודוגמנית אמריקאית ממוצא יהודי. ידועה בעיקר בשל השתתפותה בסרטים "האקדמיה לערפדים", "סבא בהפרעה", "למה דווקא הוא?", "הבוס שלי בדייט" , "החליפה" ובסדרת הטלוויזיה הקומית "הפוליטיקאי" של נטפליקס.

## ראשית חייה
דויטש נולדה בלוס אנג'לס, קליפורניה שבארצות הברית לשחקנית ולבמאית ליאה תומפסון ולבמאי הקולנוע הווארד דויטש. אמה ממשפחה נוצרית, אביה ממשפחה יהודית, ודויטש אף חגגה בת מצווה. אחותה היא השחקנית מדלין דויטש .

## קריירה
בשנת 2010 קיבלה את תפקיד המשחק הראשון שלה, בעונה השלישית של הסיטקום לילדים מבית היוצר של ערוץ דיסני "החיים היפים על הסיפון" בכיכובם של דילן וקול ספראוס, בתור מאיה בנט, תלמידה חדשה ובת זוגו של זאק, עד שזו עוזבת לאפריקה.

בטלוויזיה, דויטש הופיעה, בין השאר, בסדרות "שומרת סוד", "NCIS", "מחשבות פליליות: התנהגות חשודה" ו"הוחלפו בלידתן". בקולנוע, דויטש הופיעה, בין השאר, בסרטים "יצורים יפהפיים" (2013), "האקדמיה לערפדים" (2014), "למה דווקא הוא?" (2016).

בשנת 2016 כיכבה בתפקיד הראשי בקומדיית הנעורים "החופשה הראשונה", ושיחקה בקומדיה "סבא בהפרעה" בתפקיד שאדיה, לצדם של רוברט דה נירו וזאק אפרון.

בשנת 2017 שיחקה בסרט הדרמה "לפני שאפול" בבימויה של ריי רוסו-יאנג, בדמותה של סם (סמנתה) בדצמבר אותה שנה יצא לאקרנים סרט נוסף בהשתתפותה, הסרט הדרמה קומי-ביוגרפי "חי בסרט" שביים, הפיק ושיחק בתפקיד ראשי ג'יימס פרנקו. הסרט מבוסס על ספר באותו שם מאת גרג ססטרו. בנובמבר אותה שנה, השתתפה בווידאו-קליפ לשיר "Perfect" של הזמר הבריטי אד שירן.

בשנת 2019 שיחקה בסרט קומדיית האימה "זומבילנד 2: ירייה כפולה" בתור מדיסון, ועל תפקידה זה הייתה מועמדת לפרס בקטגוריית שחקנית המשנה. באותה שנה החלה לשחק בתור אינפיניטי ג'קסון, הדמות הנשית הראשית בסדרת הטלוויזיה הקומית "הפוליטיקאי", שנוצרה על ידי היוצרים ראיין מרפי, בראד פלצ'וק ואיאן ברנן עבור שירות הזרמת המדיה "נטפליקס".

ב-2021 גילמה את בת זוגו של ג'סטין ביבר בווידאו קליפ לשירו "Anyone". ב-2022 שיחקה בסרט הפשע החליפה  ועליו זכתה במועמדות לפרס על דמות משנה מטעם פרסי הקולנוע הבריטי העצמאי.

בינואר 2026 יצא לאור הסרט "Gail Daughtry and the Celebrity Sex Pass" בו דויטש מככבת בתפקיד הראשי ומגלמת את גייל דוטרי, ספרית תמימה מעיירה קטנה בקנזס.

## חיים אישיים
בשנים 2011–2016 הייתה בזוגיות עם השחקן הקנדי אוון ג'וגיה.

### אקטיביזם
באוקטובר 2023, דויטש, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות טבח שבעה באוקטובר. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

## פילמוגרפיה
### סרטים

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:מפיקות קולנוע אמריקאיות
קטגוריה:פורבס 30Under30
קטגוריה:אמריקאים ממוצא יהודי
קטגוריה:זוכות MAXMARA פרס הפנים של העתיד
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
HR 6801

**HR 6801 **הוא כוכב כפול אשר ממוקם בקבוצת הכוכבים קשת. סיווגו הספקטרלי של הכוכב הראשי הוא K0III (ענק כתום). הכוכב בעל בהירות נראית של 4.96 ובהירות מוחלטת של 0.49. מרחקו של הכוכב מכדור הארץ הוא 256 שנות אור (78 פארסק) בהתבסס על פרלקסה. הכוכב המשני הוא בעל בהירות נראית של 11.51.

הכוכב כונה 1 בקשת לפי ציון פלמסטיד, אבל עכשיו הוא מגדר כ-11 בקשת.

## קישורים חיצוניים
* 

קטגוריה:קבוצת הכוכבים קשת
קטגוריה:ענקים מסוג K
קליבום

**קליבום** מכיש, לפי רשימת המלכים השומרית, היה המלך השביעי של שומר מהשושלת הראשונה של כיש. מלוכתו נמשכה לפי המיתוס 960 שנים.

השם נהגה כ-*Ga-lí-bu-um* שמנורמל לקליבום. מילה זו קרובה למילה האכדית לכלב-שמירה (kalbu).

## הערות שוליים

קטגוריה:מלכים בשומר
קטגוריה:אישים שהגיעו לגיל 110 לפני העת החדשה
יונה כהן (פולטבר)

שמאל|ממוזער|160px|הרב יונה כהן בילדותוהרב **יונה כהן** (מכונה **ר' יונה פולטבר** על שם עיר הולדתו פולטבה. ה'תרנ"ח - כ"ב בשבט ה'תש"ט) היה מנהל ישיבות תומכי תמימים המחתרתיות ברוסיה הסובייטית, מראשי "ועד הבריחה" בלבוב ומארגן "הבריחה הגדולה" של אלפי חסידי חב"ד מרוסיה בשנים ה'תש"ו וה'תש"ז. נאסר, הוגלה לסיביר ונרצח בעינויים בשל פעילותו המחתרתית לשמירת יהדות בברית המועצות.

הלחין את הניגון "שהשלום שלו", שבוצע בין היתר על ידי הזמר נמואל הרוש והופיע באלבום צמאה 5 בביצוע עמיר בניון.

## ביוגרפיה
נולד בפולטבה והתחנך בישיבת תומכי תמימים בלובביץ', בשצ'דרין, בקרמנצ'וג וברוסטוב על הדון.

בה'תרצ"ה החל לנהל את ישיבות תומכי תמימים במקום הרב אברהם דרייזין שהחליף את הרב אלחנן דב מרוזוב בתפקיד. בשנת ה'תש"ו ניהל את הבריחה הגדולה ביותר בהיסטוריה של חסידי חב"ד מברית המועצות, שכונתה "הבריחה הגדולה", והבריחה אלפים באמצעות דרכונים פולניים מזויפים, זאת במסגרת פעילותו ב"ועד הבריחה" בלבוב.

לאחר שנתגלתה הבריחה, הסתתר מעין המשטר בלבוב, לאחר מכן שהה במוסקבה ועבד במפעל קטן שהקים אברהם אשר קוגן. מאוחר יותר עבר להסתתר בלנינגרד. בלנינגרד הוא נתפס ונאסר בעקבות הלשנה בי"ט בכסלו ה'תש"ח, ומאוחר יותר הוגלה לסיביר, שם נרצח תוך עינויים והכאות.

## לקריאה נוספת
**אוצר החסידים**, חלק ד' - בברית המועצות ובפולין. עמ' 235 - 250. יוסף אשכנזי, הוצאת חזק ה'תשע"ה.

## קישורים חיצוניים
* שירו 'שהשלום שלו': בביצוע חוני גרונבלט , בביצוע בני פרידמן 

קטגוריה:מורשעים בעבירות על רקע אידאולוגי בברית המועצות
קטגוריה:נספים בגולאג
קטגוריה:חסידי חב"ד
קטגוריה:פעילי עלייה
קטגוריה:יהודים אוקראינים
קטגוריה:ישיבות תומכי תמימים - חב"ד
קטגוריה:בוגרי ישיבת תומכי תמימים בלובביץ'
חוסאם אבו סאלח

**חוסאם אבו סאלח** (בערבית: **حسام أبو صالح**, תעתיק מדויק: חסאם אבו צאלח; נולד ב-9 במאי 1982) הוא כדורגלן עבר ישראלי-פלסטיני ומאמן כדורגל בהווה. אבו סאלח הוא קרוב משפחה של הכדורגלן עלאא אבו סאלח.

## קריירה
אבו סאלח התחיל לשחק כדורגל במחלקת הנוער של בני סכנין. בעונת 2000/2001 ערך את הופעת הבכורה שלו במדי הקבוצה הבוגרת של המועדון, במשחק נגד בית"ר באר שבע במסגרת הליגה הלאומית. אבו סאלח היה שותף להעפלה ההיסטורית של בני סכנין לליגת העל בסיום עונת 2002/2003, ואף זכה עמה בגביע המדינה בעונת 2003/2004. בקיץ  חתם במכבי כפר כנא מהליגה הארצית, ובקיץ  חתם במכבי עירוני טמרה מליגה ב'.

בקיץ  חתם אבו סאלח בהילאל אל-קודס מליגת העל הפלסטינית, והוא זומן לסגל נבחרת פלסטין. ב-4 ביוני 2010 ערך את הופעת הבכורה שלו בנבחרת, במשחק מול  שהסתיים בתיקו 1–1. ב-28 ביוני 2012 הבקיע את שער הבכורה שלו בנבחרת, בתיקו 2–2 נגד  במסגרת גביע האומות הערבי. אבו סאלח השתתף עם הנבחרת בגביע אסיה בשנת 2015, ובסך הכל לזכותו 49 הופעות במדי נבחרת פלסטין, בהן כבש שלושה שערים.

בקיץ  חזר אבו סאלח לכדורגל הישראלי אחרי 6 שנים כאשר חתם באיחוד בני מג'ד אל-כרום מליגה א'. בתום העונה ירדה הקבוצה לליגה ב' ואבו סאלח חתם בהפועל אכסאל. לאחר שנתיים בליגה א' עם הפועל אכסאל עלה עם הקבוצה לליגה הלאומית לראשונה בתולדותיה.

בקיץ  פרש מכדורגל והצטרף לצוות המקצועי של הפועל אכסאל. ב-7 בדצמבר 2021 התפטר מאימון הקבוצה.

## קישורים חיצוניים

## הערות שוליים

קטגוריה:כדורגלנים פלסטינים
קטגוריה:מגני כדורגל ישראלים
קטגוריה:מגני כדורגל פלסטינים
קטגוריה:כדורגלני נבחרת פלסטין
קטגוריה:כדורגלני בני סכנין
קטגוריה:כדורגלני מכבי כפר כנא
קטגוריה:כדורגלני מכבי עירוני טמרה
קטגוריה:כדורגלני הילאל אל-קודס
קטגוריה:כדורגלני הפועל אכסאל
קטגוריה:כדורגלנים ערבים ישראלים
קטגוריה:סח'נין: כדורגלנים
קטגוריה:מאמני כדורגל ישראלים
קטגוריה:כדורגלני גביע אסיה 2015
קטגוריה:ישראלים שנולדו ב-1982
אדם האנגה

**אדם האנגה** (בהונגרית: **Ádám Hanga**; נולד ב-12 באפריל 1989 בבודפשט, הונגריה) הוא כדורסלן הונגרי שמוצאו מגינאה המשוונית, המשחק בעמדת הסווינגמן בקבוצת חובנטוד בדאלונה מליגת העל הספרדית והיורוליג ובנבחרת הונגריה.

## קריירה
### קריירת מועדונים
האנגה החל לשחק באופן מקצועני בהיותו בן 17, בקבוצת אלבה פהרוואר מארץ הולדתו, ושיחק שם מ- עד . עונת  היוותה עונת פריצה עבורו, כשממוצעיו למשחק עומדים על 17.7 נקודות, 4.3 ריבאונדים, 3.3 אסיסטים ו-2.9 חטיפות למשחק על פני 32.6 דקות בממוצע. הישגיו עם הקבוצה כללו זכיות בפרס ה-MVP של משחק האולסטאר של הליגה, וזכייה בליגת ה-CEBL (Central European Basketball League, בעברית: ליגת הכדורסל המרכז אירופאית), הכוללת קבוצות מאוסטריה, צ'כיה, רומניה, סלובקיה והונגריה. בשנה שבה סיים את תקופתו בהונגריה העמיד עצמו לבחירה בדראפט ה-NBA, ונבחר על ידי סן אנטוניו ספרס בבחירה מספר 59, אחת לפני האחרונה בבחירות הדראפט. האנגה מעולם לא שיחק ב-NBA. בקיץ 2011 עבר האנגה לקבוצת באסקט מנרסה מליגת העל הספרדית.

אחרי שתי עונות במנרסה עבר האנגה למועדון הספרדי המוביל קאחה לבורל ויטוריה, בו חתם על חוזה לארבע עונות. בעונתו הראשונה אכזב יחסית, כשקלע רק 5.8 נקודות למשחק ב-16.9 דקות בממוצע. בעונתו השנייה בקבוצה הועבר בהשאלה לאבלינו מהסרייה א'. באיטליה ניצב האנגה במקום השני בחטיפות למשחק בממוצע באותה עונה, עם 1.9 כאלו. נוסף על כך העמיד ממוצעים של 10.6 נקודות, 4.3 ריבאונדים ו-2.7 אסיסטים. לקראת סיום העונה בליגה הספרדית חזר לוויטוריה, אחרי שסיים את העונה באיטליה עם אבלינו. בעונה הבאה תפס האנגה תפקיד משמעותי ברוטציה בקבוצה, ששינתה את שמה ל"לבורל קוצ'ה ויטוריה", כששיחק 33 דקות בממוצע בעונה הסדירה בליגה. עונה זו סימנה את עלייתו של האנגה לרמת משחק גבוהה ביורוליג, והוא נכלל בחמישייה השנייה של העונה בליגה הספרדית. באוגוסט 2016 פורסם כי האנגה יעבור לברצלונה תמורת שני כדורגלנים שיעברו לוויטוריה, בעסקה תקדימית בתולדות הספורט המקצועני, אך עסקה זו לא יצאה אל הפועל – בין היתר עקב התנגדות של איגודי הספורט.

בעונת  זכה בפרס שחקן ההגנה של היורוליג, ונבחר לחמישיית העונה בליגה הספרדית. בסיום העונה, לאחר משא ומתן ממושך בין ברצלונה לבסקוניה שכלל גם הארכת חוזה של האנגה בסאסקי בסקוניה – בה שימש כקפטן הקבוצה – עד עונת 2019/20, עבר האנגה לברצלונה.

בתאריך ה-23 ביולי 2021 עבר האנגה לריאל מדריד כשחתם על חוזה לשתי עונות .

### קריירה בינלאומית
האנגה משתתף במשחקי נבחרת הונגריה בכדורסל. במוקדמות יורובאסקט 2017 הוביל את נבחרתו להעפלה ראשונה לטורניר מאז 1999. במוקדמות העמיד האנגה ממוצעים של 20.3 נקודות, 7 ריבאונדים ו-4 אסיסטים למשחק.

## קישורים חיצוניים

* 
* 

## הערות שוליים

קטגוריה:כדורסלנים הונגרים
קטגוריה:כדורסלני אלבה פהרוואר
קטגוריה:כדורסלני מנרסה
קטגוריה:כדורסלני סאסקי בסקוניה
קטגוריה:כדורסלני אבלינו
קטגוריה:כדורסלני ברצלונה
קטגוריה:בחירות דראפט של סן אנטוניו ספרס
קטגוריה:ספורטאים הונגרים בספרד
קטגוריה:ספורטאים זרים באיטליה
קטגוריה:הונגרים שנולדו ב-1989
טרייסי צ'יילדס

**טרייסי צ'יילדס** (באנגלית: **Tracey Childs**; נולדה ב-30 במאי 1963) היא שחקנית אנגלייה המוכרת מהופעתה בתפקיד לין הווארד בסדרת הדרמה "Howards' Way" משנות השמונים של המאה העשרים. תפקידים נוספים שלה בטלוויזיה היו בדמות לינדה קוסגרוב בסדרה "Born and Bred" (מ-2002 עד 2005), פטי קורנוול באופרת הסבון "הוליאוקס" (2003–2004) ובדמות איליין ג'נקינסון בדרמת הפשע "ברודצ'רץ'".

## ביוגרפיה
צ'יילדס נולדה בלונדון. הופעתה הראשונה בטלוויזיה הייתה בפרק בסדרת הדרמה "על אדונים ומשרתים". עוד שיחקה בדמות רוז סטנלי בגרסה הטלוויזיונית של "פריחתה של מיס ברודי", במיני-סדרה "תבונה ורגישות", בסרט "סקרלט פימפרנל" ובפרק "A Perfect Recapture" בסדרה "ברז'ראק" משנת 1982. בשנת 2008 השתתפה בפרק "להבות פומפיי" בעונה הרביעית של הסדרה המחודשת "דוקטור הו" בדמות מטלה אשתו של קאסיליוס.

במרץ 2009 כיכבה צ'יילדס לצדו של מתיו קלי במחזה "מי מפחד מווירג'יניה וולף?" מאת אדוארד אלבי בתיאטרון "טרפלגר סטודיוס" בלונדון.

ב-2010 וב-2012 הופיעה צ'יילדס בסדרת הדרמה הרפואית "רופאים" של ערוץ BBC One.

ב-2013 שיחקה צ'יילדס בעונה הראשונה של הדרמה "ברודצ'רץ'" של רשת ITV בדמות סנ"צ איליין ג'נקינסון, העומדת בראש משטרת ברודצ'רץ'.

;מחזות אודיו מסדרת "דוקטור הו"
באוקטובר 2001 הופיעה צ'יילדס בספר השמע "קולדיץ" מסדרת "דוקטור הו" בהפקת Big Finish. הדמות שגילמה היא קליין. בסיפור פולשים הדוקטור השביעי ואייס לטירת קולדיץ באוקטובר 1944, ושם פוגשים את המדענית הנאצית קליין.

צ'יילדס גילמה שלוש פעמים נוספות את הדמות של קליין. בינואר 2010 שיחקה בטרילוגיה בהשתתפות הדוקטור השביעי, באוקטובר 2012 שיחקה בדרמה "UNIT: Dominion", וביולי 2013 הופיעה בטרילוגיה נוספת.

### חיים אישיים
מ-1990 עד 1998 הייתה צ'יילדס נשואה לשחקן טוני אנהולט, שכיכב לצדה בסדרה "Howards' Way". ב-1991 ו-1992 שיחקה לצדו בסיבוב הופעות במחזה "Private Lives" מאת נואל קאוורד יחד עם מארק סינדן וג'מה קרייבן.

## פילמוגרפיה

## הקלטות
הקלטות אודיו עבור חברת ההפקות Big Finish Productions:
* Colditz
* A Thousand Tiny Wings
* Survival of the Fittest
* The Architects of History
* UNIT Dominion
* Persuasion
* Starlight Robbery
* Daleks Among Us

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1963
קטגוריה:בריטים שנולדו ב-1963
הילמן גאזל

**הילמן גאזל ** (אנגלית: Hillman Gazelle) היא מכונית משפחתית אשר יוצרה על ידי יצרנית הרכב "קרייזלר אוסטרליה" (Chrysler Australia), באוסטרליה, בין השנים 1966–1967.

ההילמן גאזל הייתה גרסה יוקרתית של ההילמן מינקס, סדרה 4. 

מנוע ההילמן גאזל יוצר על ידי חברת סאנבים (Sunbeam).

## חברת קרייזלר אוסטרליה

חברת קרייזלר אוסטרליה בע"מ היא יבואנית של קרייזלר, ג'יפ, דודג', פיאט ו- אלפא רומיאו לשוק הרכב האוסטרלי. 

בעבר קרייזלר אוסטרליה פעלה כיצרנית רכב באוסטרליה, בין השנים 1951–1980.

## דגמים

* הילמן גאזל דה לוקס סלון -  (Hillman Gazelle De-Luxe Saloon)
* הילמן גאזל  דה לוקס סלון אוטומט -  (Hillman Gazelle De-Luxe Saloon automatic)

## מפרט טכני
* בלמי דיסק (לוקהיד) מלפנים, בלמי תוף מאחור
* מתלה קדמי עצמאי עם בולמי זעזועים טלסקופים
* בדגם התמסורת הידנית - תאוצה 0-100 קמ"ש, 13.3 שניות
* בדגם התמסורת האוטומטית - תאוצה 0-100 קמ"ש, 14.9 שניות

## תמונות

Hillman Gazelle (16721031073).jpg | הילמן גאזל
Hillman Gazelle (16721037863).jpg| הילמן גאזל
Hillman Gazelle.jpg| הילמן גאזל


## ראו גם
* הילמן מינקס
* הילמן סופר מינקס
* הילמן הסקי
* הילמן הנטר

## לקריאה נוספת
* קטלוג הילמן גאזל 
* הילמן גאזל - תמונות והסבר 
* חוברת 1966 - הילמן גאזל 

## קישורים חיצוניים

קטגוריה:מכוניות משפחתיות
קטגוריה:דגמי מכוניות שהושקו ב-1966
גאזל
קטגוריה:כלי רכב המיוצרים באוסטרליה
עונת 1888/1889 בפוטבול ליג

**עונת 1888/1889** הייתה העונה הראשונה של הפוטבול ליג שהיא הייתה הליגה האנגלית הבכירה בכדורגל. העונה החלה ב-8 בספטמבר 1888 והסתיימה ב-20 באפריל 1889.

הליגה כללה 12 קבוצות שסיכמו על הקמת הליגה ומשחקים בשיטת מפגש בית/מפגש חוץ. בתחילת העונה סוכם שקבוצה עם מספר גבוה ביותר של ניצחונות תוכרז אלופת אנגליה. אומנם מספר שבועות אחרי זה, סוכם על הענקת שתי נקודות עבור הניצחון ונקודה עבור תוצאת תיקו. ארבע קבוצות אחרונות בסוף העונה היו צריכות לעבור תהליך של בחירה מחדש לליגה.

פרסטון נורת' אנד זכתה באליפות שלושה מחזורים לפני סיום העונה.

בסיום עונה זו, כל הקבוצות המשכו לעונה הבא.

## כדורגלנים מצטיינים
ג'ון גודול מפרסטון נורת' אנד כבש 20 שערים וזכה בתואר מלך השערים.

## טבלת הליגה

## קישורים חיצוניים
* נתונים מפורטים מאתר rsssf
* נתונים מאתר worldfootball

## הערות שוליים

קטגוריה:תחרויות כדורגל ב-1888
קטגוריה:תחרויות כדורגל ב-1889
קטגוריה:עונות בפוטבול ליג
הדרך השמימית

שמאל|ממוזער|280px|מסילת הרכבת צ'ינגדזאנג
**הדרך השמימית** (בסינית: 天路; בפיניין: Tiān Lù) הוא שיר שנכתב והולחן על ידי יִין צ'ינג (בסינית: 印青) בשנת 2001 לכבוד מסילת הרכבת צ'ינגדזאנג המחברת את העיר להסה בטיבט לעיר סינינג במחוז צ'ינגחאי ומשם לשאר סין.

לשיר סגנון של שירי עם טיבטיים: השירה בקול רם וברור והמנעד רחב. בתחילה, פָּל זאנג (טיבטית: དཔལ་བཟང་; סינית: 巴桑), סולנית המקהלה הצבאית של פיקוד אזורי טיבט, קיבלה את הזכויות לשיר, והוא נשאר חלק מהרפרטואר שלה הודות להצלחתו. לאחר מכן, זמרת הסופרנו צטן דרולמה (טיבטית: ཚེ་བརྟན་སྒྲོལ་མ།; סינית: 才旦卓玛) גם שרה את השיר הזה, אך הביצוע שלה לא נהיה לפופולרי בסין. בשנת 2005, לקראת השידור החגיגי לכבוד ראש השנה הסיני של הטלוויזיה המרכזית של סין רכשה הזמרת חאן חונג (סינית: 韩红), הידועה גם בשמה הטיבטי יאנגצ'ן דרולמה (טיבטית: དབྱངས་ཅན་སྒྲོལ་མ་), את הזכויות לשיר עבור 100,000 יואן. בזכות הופעה זו השיר גדל בפופולריות והתפרסם ברחבי המדינה, וכיום מקושר בעיקר עם חאן חונג. זמרים נוספים גם ביצעו את השיר (למשל פנג לי-יואן), ואף-על-פי שנכתב במקור במנדרינית, לעיתים חלקו מבוצע בשפה הטיבטית.
## מילות השיר

## ראו גם
*מסילת הרכבת צ'ינגדזאנג
*מוזיקה סינית
*מוזיקה טיבטית
## הערות שוליים

קטגוריה:שירים בסינית
מוסד יצחק ברויאר

**מוסד יצחק ברויאר** הוא מכון להוצאת ספרים אשר נוסד בשנות ה-50 על ידי פרופ' מרדכי ברויאר.

## המוסד ופעולותיו
נוסד על שמו של הרב יצחק ברויאר על ידי בנו, פרופ' מרדכי ברויאר, בראשיתו נקרא "מוסד יצחק ברייער של פועלי אגודת ישראל". 

המוסד ערך ותרגם מגרמנית לעברית רבים מספריו של הרש"ר הירש. בשנת תשכ"ו הוציא לאור את פירושו של הרש"ר הירש על התורה, ובשנת תשע"ו יצאה לאור מהדורה חדשה לפירוש זה. המכון הוציא לאור עוד עשרות ספרים. כתב עת המעין יצא לאור על ידו משנת תשי"ג עד שנת תשס"ז, כיום יוצא כתב העת המעין בשיתוף פעולה בין המוסד לישיבת שעלבים.

לאחר פטירת מייסד המכון בשנת תשס"ז, עבר המכון לניהולו של בנו הרב שלמה ברויאר.

## קישורים חיצוניים

## הערות שוליים

קטגוריה:הוצאות ספרים בישראל: ארון הספרים היהודי
דה סוטו דיפלומט

ממוזער|290px|לוגו חברת דה סוטו (על דגם דה סוטו דיפלומט, שנת 1946, אוסטרליה)

**דה סוטו דיפלומט** (**DeSoto Diplomat**) היא מכונית סלון שיוצרה על ידי חטיבת "דה סוטו" בחברת קרייזלר האמריקאית, אשר יועדה לשוקי יצוא מחוץ לארצות הברית למעט קנדה, בין השנים 1946–1962.

דגמי הדה סוטו דיפלומט יוצאו לאירופה, דרום אפריקה, דרום אמריקה, הוואי ואוסטרליה. משנת 1953 דגם הדה סוטו יוצר והורכב באוסטרליה, ומאוחר יותר גם בדרום אפריקה.

בשנת 1957 שונו מרכב ועיצוב הרכב מהקצה אל הקצה.

## חטיבת דה סוטו

חטיבת דה סוטו של חברת קרייזלר עסקה בייצור ובשיווק רכב אמריקאי משנת 1928–1968. חטיבת דה סוטו בנתה יותר מ-2 מיליון כלי רכב מאז שנת 1928.

חטיבת המכוניות דה סוטו קרויה על שם ארננדו דה סוטו - החוקר הספרדי שהוביל את המסע האירופי הראשון לשטח עליו משתרעת כיום ארצות הברית, היה האירופי הראשון שגילה את נהר המיסיסיפי.

## תצורות
* גרסת 4 דלתות סדאן
* גרסת 4.5 דלתות סטיישן (הדלת האחורית נפתחת בחלקה התחתון בלבד)
* גרסת 2 דלתות קופה (יוצר באוסטרליה, משנת 1956)

## הייצור באוסטרליה

קרייזלר אוסטרליה (Chrysler Australia) ייצר את סדרת SP24 דה סוטו דיפלומט, משנת 1953. הדגם התבסס על דגם הפלימוט P24 שיוצר ב- ארצות הברית.

משנת 1954–1957 נבנה דגם הדה סוטו דיפלומט SP25.

דגם הדה סוטו דיפלומט קופה יוצר משנת 1956.

## תמונות

קובץ:De Soto Diplomat Sedan.jpg| דה סוטו דיפלומט
קובץ:1955 Desoto Diplomat SP25 Plaza Sedan (16090718509).jpg| דה סוטו דיפלומט, שנת 1955
קובץ:De Soto Diplomat 1955.JPG| דה סוטו דיפלומט, שנת 1955
קובץ:1958 De Soto Diplomat (15587747371).jpg| דה סוטו דיפלומט, סטיישן, שנת 1958
קובץ:DeSoto Diplomat 1961.jpg| דה סוטו דיפלומט, שנת 1961


## ראו גם
* קרייזלר
* דה סוטו איירסטרים
* דה סוטו פאוורמסטר
* דה סוטו דה-לוקס
* דה סוטו איירפלו
* דה סוטו סוב-אורבן

## לקריאה נוספת
* דה סוטו דיפלומט (3:35 דקות), יוטיוב
* דה סוטו דיפלומט שנת 1957 (5:33 דקות), יוטיוב
* דה סוטו דיפלומט - נתונים טכניים  (De Soto Diplomat specifications, information, data, photos)
* דה סוטו דיפלומט - נתונים טכניים  (CAAARGUIDE.COM)
* דה סוטו דיפלומט - תמונה
* דה סוטו דיפלומט, שנת 1959 - תמונות
* דה סוטו דיפלומט, שנת 1960 (אנגלית)

## קישורים חיצוניים

## הערות שוליים

קטגוריה:מכוניות סלון
קטגוריה:דגמי מכוניות שהושקו ב-1946
קטגוריה:מכוניות אמריקאיות
קטגוריה:כלי רכב המיוצרים בדרום אפריקה
קטגוריה:כלי רכב המיוצרים באוסטרליה
דיפלומט
כיסא קיאברי

ממוזער|326x326 פיקסלים|כיסא קיאברי
**כיסא קיאברי** הוא כיסא עץ אשר מקורו במחוז ליגוריה שבאיטליה.

## היסטוריה
כיסא קיאברי נראה לראשונה בשנת 1807. הכיסא הוכן על ידי נגר מעיר קטנה באיטליה, קיאברי (מכאן שמו של הכיסא). 

כאשר האחראי על ייצור הכיסאות מת בשנת 1855, רק 600 כיסאות יוצרו בשנה. הכיסא זכה לשבחים על ידי קרלו אלברטו, מלך סרדיניה, נפוליאון השלישי והפסל אנטוניו קנובה.

## ראו גם
* כיסא

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
2017 02
קיאברי